कबीर बेदी ने 72 और नीना ने 54 की उम्र में की शादी, इन सेलेब्स को बड़ी उम्र में मिले हमसफर
Here Is A List Of Celebrities Who Married At An Older Age वहीं, आशीष ने केरल के ट्रेडिशन को ध्यान में रखते हुए उसी कलर की मुंडू पहनीं। दोनो की फोटोज सोशल मीडिया पर बेहद सुर्खियों में हैं।
दिग्गज एक्टर आशीष विद्यार्थी ने 25 मई को 57 साल की उम्र में दूसरी शादी कर ली है। उन्होंने असम की राजधानी गुवाहाटी की रहने वाली फैशन डिजाइनर और बिजनेसवुमन रुपाली बरुआ से शादी की। आशीष ने कोर्ट में अपने दोस्तों और परिवार की मौजूदगी में रुपाली से शादी की। इस दौरान रुपाली असम की ट्रेडिशनल वाइट और गोल्डन मेखला चादर में दिखीं। वहीं, आशीष ने केरल के ट्रेडिशन को ध्यान में रखते हुए उसी कलर की मुंडू पहनीं। दोनों की फोटोज सोशल मीडिया पर बेहद सुर्खियों में हैं। रुपाली से पहले आशीष ने एक्ट्रेस शकुंतला बरुआ की बेटी राजोशी बरुआ से शादी की थी।
23 साल बाद यह रिश्ता खत्म हो गया। हालांकि, आशीष अकेले नहीं हैं, जिन्हें उम्र के इस पड़ाव पर आकर सच्चा प्यार मिला हो। बॉलीवुड में ऐसे कई सेलेब्स हैं, जिन्होंने प्यार को अपनी जिंदगी में एक और मौका दिया है। आइए जानते हैं इन सेलेब्स के बारे में-
50 की उम्र में संजय दत्त को मिलीं मान्यता, दोनों के बीच था 19 साल का अंतर
साल 1987 में संजय दत्त ने ऋचा शर्मा से शादी की। 1988 में संजय एक बेटी के पिता बने, जिसका नाम त्रिशाला दत्त रखा। 1996 में ब्रेन ट्यूमर के चलते उनकी पत्नी ऋचा की मौत हो गई। इसके बाद साल 1998 में संजय ने रिया पिल्लै से दूसरी शादी की। हालांकि, 2005 में दोनों अलग गए। 2006 में संजय की मुलाकात मान्यता से हुई, जब संजय दत्त ने मान्यता की एक सी ग्रेड फिल्म ‘लवर्स लाइक अस’ के राइट्स 20 लाख रुपए में खरीदे थे। धीरे-धीरे दोनों को प्यार में पड़ गए। जब मान्यता संजय से मिली थीं, तो उनकी उम्र महज 29 साल थी वहीं, संजय 50 साल के थे। दोनों के बीच करीब 19 साल का गैप था। आखिरकार 2008 को कपल शादी के बंधन में बंध गया। अब कपल की शादी को 15 साल बीत चुके हैं और उनके दो बच्चे हैं।
70 की उम्र में कबीर बेदी को मिला प्यार, 30 साल छोटी हैं पत्नी परवीन दोसांज
कबीर बेदी ने 1969 में प्रोतिमा गौरी से शादी की थी, जो कि ओडिसी डांसर थीं। 1974 में एक हादसे में उनकी मौत हो गई। इसके बाद उन्होंने ब्रिटिश डिजाइनर सुजैन हम्फ्रेस से शादी की, लेकिन कुछ समय बाद ही उनका तलाक हो गया। इसके बाद 1990 के दौरान कबीर ने टीवी रेडियो प्रेजेंटर निक्की बेदी से शादी की, हालांकि 2005 में दोनों अलग हो गए।
निक्की से तलाक के बाद कबीर बेदी ने परवीन दुसांज को डेट किया। दोनों करीब 10 साल तक रिलेशनशिप में रहे। लंबे समय तक एक-दूसरे को डेट करने के बाद कबीर ने अपने 70वें जन्मदिन पर परवीन दुसांज से शादी कर ली। दोनों की शादी को 7 साल पूरे हो चुके हैं। परवीन और कबीर की शादी को लेकर दोनों का परिवार नाराज था, हालांकि, बाद में दोनों पक्ष राजी हो गए।
54 की नीना गुप्ता ने 2008 में रचाई शादी 
1980 में क्रिकेट की किसी सीरीज के सिलसिले में क्रिकेटर विवियन रिचर्ड भारत आए थे। यहीं उनकी मुलाकात नीना गुप्ता से हुई। विवियन उस समय दो बच्चों के पिता थे और अपने गर्लफ्रेंड के साथ रह रहे थे। इस बीच नीना विवियन के प्यार में पड़ गई। 1989 में नीना ने एक बेटी को जन्म दिया, जिनका नाम मसाबा गुप्ता है। नीना जानती थीं कि विवियन उनसे शादी नहीं कर सकते हैं, लेकिन इसके बावजूद उन्होंने बिना शादी के बच्चे को जन्म देने का साहसिक फैसला लिया।
नीना गुप्ता ने कभी शादी नहीं की। उनकी पहली शादी विवेक मेहरा से हुई। वो दिल्ली में एक चार्टर्ड अकाउंटेंट हैं। जब नीना की मुलाकात विवेक से हुई तब वो 42 साल की थीं। विवेक पहले से शादीशुदा थे, लेकिन उस वक्त अपनी पत्नी से अलग रह रहे थे। लंबे समय की दोस्ती के बाद 2008 में विवेक और नीना किसी रिश्तेदार की शादी में अमेरिका गए थे, जहां उन्होंने नीना को प्रपोज किया। 15 जुलाई 2008 को कपल शादी के बंधन में बंध गया।
42 साल की उर्मिला को 10 साल छोटे मोहसिन से हुआ प्यार 
अपनी दमदार एक्टिंग से देश भर में पहचान बनाने वाली उर्मिला मातोंडकर ने इंडस्ट्री में कई बेहतरीन फिल्में दीं। हालांकि फेमस बॉलीवुड डायरेक्टर राम गोपाल वर्मा के चलते उनका करियर खत्म होने की कगार पर था।
दरअसल, बीटाउन में उस वक्त उर्मिला और राम गोपाल वर्मा के अफेयर की चर्चा चल रही थी। दोनों के अफेयर की खबरों ने उस वक्त और ज्यादा जोर पकड़ लिया, जब डायरेक्ट ने माधुरी दीक्षित को हटाकर उर्मिला मातोंडकर को फिल्म में ले लिया। मीडिया रिपोर्ट्स के मुताबिक राम गोपाल की पत्नी को जब उनके पति और उर्मिला के अफेयर के बारे में पता चला तो उन्होंने तूफान मचा दिया। कहा जाता है कि रामू की वाइफ ने गुस्से में आकर उर्मिला को थप्पड़ मार दिया था। हालांकि, उर्मिला या राम ने कभी इस रिश्ते पर खुलकर कुछ नहीं कहा।
2014 में उर्मिला की मुलाकात मोहसिन से हुई। दोनों फैशन डिजाइनर मनीष मल्होत्रा की भतीजी की शादी में पहुंचे थे। आखिरकार उर्मिला ने 3 मार्च 2016 को कश्मीरी बिजनेसमैन और मॉडल मोहसिन अख्तर से शादी कर ली। उस वक्त उर्मिला 42 साल की थीं, वहीं मोहसिन 32 साल के। दोनों के बीच करीब 10 साल का अंतर था।